REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

08 Broj: 06-2/346-12

20. decembar 2012. godine

B e o g r a d

**Z A P I S N I K**

**16. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU,**

**ODRŽANE 20. DECEMBRA 2012. GODINE**

Sednica je počela u 13,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Svetislava Bulajić, Laslo Varga, Maja Gojković, Neđo Jovanović, Nenad Konstatinović, Mirna Kosanović, Pavle Markov, Katarina Rakić, Ivan Joković, Vučeta Tošković i Vladimir Cvijan.

Sednici su prisustvovali zamenici članova: Dejan Rajčić (zamenik člana Srđana Spasojevića), Srđan Miković (zamenik člana Borisa Rankovića), Biljana Pantić (zamenik člana Katarine Rakić) i Dušan Obradović (zamenik člana).

Sednici nisu prisustvovali članovi Odbora: Milan Marković, Milica Radović, niti njihovi zamenici.

Sednici je prisustvovala i narodni poslanik Judita Popović.

Sednici su prisustvovali dr Danilo Nikolić, državni sekretar Ministarstva pravde i državne uprave, Jovan Ćosić, šef Odseka za normativne poslove i međunarodnu saradnju u Ministarstvu pravde i državne uprave i Zlatko Petrović, viši savetnik u Ministarstvu pravde i državne uprave.

Na predlog predsednika Odbora jednoglasno je usvojen sledeći:

D n e v n i r e d :

1. Razmatranje Predloga zakona o izmenama i dopunama Krivičnog zakonika, koji je podnela Vlada (broj 713-4108/12 od 7. decembra 2012. godine), u pojedinostima;

2. Razmatranje Predloga zakona o izmenama Zakonika o krivičnom postupku, koji je podnela Vlada (broj 713-4109/12 od 7. decembra 2012. godine), u pojedinostima;

3. Razno.

**Prva tačka dnevnog rada: Razmatranje Predloga zakona o izmenama i dopunama Krivičnog zakonika u pojedinostima.**

Uvodne napomene dao je Petar Petrović, predsednik Odbora.

U diskusiji povodom Predloga zakona o izmenama i dopunama Krivičnog zakonika su učestvovali narodni poslanici Srđan Miković, Neđo Jovanović, Nenad Konstatinović, Vučeta Tošković,Vladimir Cvijan, Maja Gojković, Pavle Markov i Dejan Rajčić.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Krivičnog zakonika.

Odbor je odlučio da predloži Narodnoj skupštini da **prihvati** sledeće amandmane:

- na član 4, koji je podneo narodni poslanik Neđo Jovanović;

- na član 16, koji su zajedno podneli narodni poslanici Laslo Varga, Balint Pastor, Elvira Kovač, Arpad Fremond i Zoltan Pek;

- na član 16, koji je podneo narodni poslanik Jožef Šandor;

- na član 18, koji su u istovetnom tekstu podneli zajedno narodni poslanici Laslo Varga, Balint Pastor, Elvira Kovač, Arpad Fremond i Zoltan Pek i zajedno narodni poslanici Aleksandra Jerkov, Bojan Kostreš, Karolj Čizik, Olena Papuga i Đorđe Stojšić;

- na član 18, koji su zajedno podneli narodni poslanici Jožef Šandor, Ana Novković, Rajko Stevanović, Nenad Kitanović i Saša Milenić; i

- na član 32, koji je podneo narodni poslanik Neđo Jovanović.

Odbor je odlučio da predloži Narodnoj skupštini da **odbije** sledeće amandmane:

- na član 2, koji je podnela narodni poslanik Olgica Batić;

- na član 3, koji je podneo narodni poslanik Neđo Jovanović;

- na član 4, koji je podneo narodni poslanik Ljuban Panić;

- na član 4, koji je podnela narodni poslanik Olgica Batić;

- na član 5, koji je podnela narodni poslanik Olgica Batić;

- na član 6, koji je podneo narodni poslanik Ljuban Panić;

- na član 6, koji je podnela narodni poslanik Olgica Batić;

- na član 6, koji je podneo narodni poslanik Srđan Šajn;

- na član 6, koji je podnela narodni poslanik Vesna Jovicki;

- na član 7, koji su u istovetnom tekstu podneli narodni poslanik Ljuban Panić, zajedno narodni poslanici Milica Radović, Dejan Mihajlov, Miroslav Petković i Jovan Palalić, i zajedno narodni poslanici Gordana Čomić, Slobodan Homen i Srđan Milivojević;

- na član 7, koji je podnela narodni poslanik Olgica Batić;

- na član 8, koji je podnela narodni poslanik Olgica Batić;

- na član 8, koji je podneo narodni poslanik Dejan Mihajlov;

- na član 10, koji je podnela narodni poslanik Olgica Batić;

- na član 12, koji je podnela narodni poslanik Judita Popović;

- na član 12, koji je podnela narodni poslanik Olgica Batić;

- na član 12, koji su zajedno podneli narodni poslanici Milica Radović, Miloš Aligrudić, Dejan Mihajlov, Miroslav Petković i Jovan Palalić;

- na član 13, koji su u istovetnom tekstu podneli zajedno narodni poslanici Milica Radović, Dejan Mihajlov, Miroslav Petković i Jovan Palalić, zajedno narodni poslanici Vesna Marjanović i Ljuban Panić i narodni poslanik Judita Popović;

- na član 13, koji su zajedno podneli narodni poslanici Snežana Stojanović Plavšić i Vesna Kovač;

- na član 13, koji su zajedno podneli narodni poslanici Gordana Čomić, Slobodan Homen i Srđan Milivojević;

- na član 14, koji su u istovetnom tekstu podneli narodni poslanik Srđan Miković i zajedno narodni poslanici Milica Radović, Dejan Mihajlov, Miroslav Petković i Jovan Palalić;

- na član 14, koji su zajedno podneli narodni poslanici Snežana Stojanović Plavšić i Vesna Kovač;

- na član 15, koji su zajedno podneli narodni poslanici Snežana Stojanović Plavšić, Jelena Travar Miljević i Vesna Kovač;

- na član 17, koji je podnela narodni poslanik Olgica Batić;

- na član 17, koji je podneo narodni poslanik Neđo Jovanović;

- na član 21, koji je podnela narodni poslanik Olgica Batić;

- na član 21, koji su zajedno podneli narodni poslanici Milica Radović, Dejan Mihajlov, Miroslav Petković i Jovan Palalić;

- na član 21, koji je podnela narodni poslanik Judita Popović;

- na član 22, koji je podnela narodni poslanik Olgica Batić;

- na član 22, koji je podneo narodni poslanik Ljuban Panić;

- na član 29, koji su u istovetnom tekstu podneli narodni poslanik Ljuban Panić i zajedno narodni poslanici Milica Radović, Miloš Aligrudić, Dejan Mihajlov, Miroslav Petković i Jovan Palalić;

- na član 30, koji su zajedno podneli narodni poslanici Milica Radović, Dejan Mihajlov, Miroslav Petković i Jovan Palalić;

- na član 32, koji su zajedno podneli narodni poslanici Gordana Čomić, Slobodan Homen i Srđan Milivojević;

- na član 32, koji su zajedno podneli narodni poslanici Snežana Stojanović Plavšić i Vesna Kovač;

- na član 32, koji je podnela narodni poslanik Stefana Miladinović;

- na član 33, koji je podneo narodni poslanik Srđan Šajn;

- na član 35, koji su zajedno podneli narodni poslanici Nenad Milić, Judita Popović, Bojan Đurić i Nataša Mićić;

- na član 37, koji su zajedno podneli narodni poslanici Snežana Stojanović Plavšić i Vladimir Ilić;

- na član 37, koji je podnela narodni poslanik Olgica Batić;

- na član 38, koji je podnela narodni poslanik Stefana Miladinović;

- na član 38, koji je podneo narodni poslanik Ljuban Panić;

- na član 40, koji je podnela narodni poslanik Olgica Batić;

- na član 42, koji su zajedno podneli narodni poslanici Milica Radović, Miloš Aligrudić, Dejan Mihajlov, Miroslav Petković i Jovan Palalić;

- na član 44, koji su zajedno podneli narodni poslanici Milica Radović, Miloš Aligrudić, Dejan Mihajlov, Miroslav Petković i Jovan Palalić.

II

Odbor je, u skladu sa članom 157. stav 6. Poslovnika Narodne skupštine (Prečišćeni tekst), podneo sledeće andmane na Predlog zakona:

AMANDMAN I

Član 13. menja se i glasi:

„Član 13.

Član 138. menja se i glasi:

„Član 138.

(1) Ko ugrozi sigurnost nekog lica pretnjom da će napasti na život ili telo tog lica ili njemu bliskog lica,

kazniće se novčanom kaznom ili zatvorom do jedne godine.

(2) Ko delo iz stava 1. ovog člana učini prema više lica ili ako je delo izazvalo uznemirenost građana ili druge teške posledice,

kazniće se zatvorom od tri meseca do tri godine.

(3) Ko delo iz stava 1. ovog člana učini prema predsedniku Republike, narodnom poslaniku, predsedniku Vlade, članovima Vlade, sudiji Ustavnog suda, sudiji, javnom tužiocu i zameniku javnog tužioca, advokatu, policijskom službeniku i licu koje obavlja poslove od javnog značaja u oblasti informisanja u vezi sa poslovima koje obavlja,

kazniće se zatvorom od šest meseci do pet godina.”.

O b r a z l o ž e nj e

Predloženim amandmanom menja se postojeći član 138. Krivičnog zakonika. U toku rasprave u načelu o Predlogu zakona većina narodnih poslanika koji su učestvovali u rspravi bila je mišljenja da je u članu 138. Krivičnog zakonika, čije je brisanje predloženo članom 13. Predloga zakona, potrebno zadržati postojeći stav 3. Navedeni stav predviđa kvalifikovani oblik krivičnog dela ugrožavanja sigurnosti kada se radi o najvišim državnim funkcionerima i licima koja obavljaju poslove od javnog značaja u oblasti informisanja. Takođe je ocenjeno da je potrebno dopuniti isti stav na taj način što se, pored zaštite drugih lica, predlaže pojačana krivičnopravna zaštita i advokata i policijskih službenika, imajući u vidu povećani stepen ugroženosti ovih lica u poslednje vreme. Isto tako, amandmanom se predlaže i izmena postojećih kazni u članu 138. Krivičnog zakonika, jer je ocenjeno da je neophodno izmeniti i ove odredbe na taj način što se predlažu primerenije kazne u odnosu na one koje su sada propisane u važećem tekstu Krivičnog zakonika.

AMANDMAN II

U članu 32. stav 1. zamenjuje se sa dva nova stava koji glase:

„U članu 348. stav 3. reči: „od jedne do osam” zamenjuju se rečima: „od dve do deset”.

U stavu 4. reč „dvanaest” zamenjuje se rečju: „deset”.”

Dosadašnji st. 2. i 3. postaju st. 3. i 4.

O b r a z l o ž e nj e

Amandman se podnosi radi ujednačavanja kazne propisane za st. 3. i 4. člana 348. Krivičnog zakonika imajući u vidu težinu kvalifikovanih oblika krivičnog dela nedozvoljena proizvodnja, držanje, nošenje i promet oružja i eksplozivnih materija propisanih navedenim stavovima.

AMANDMAN III

U članu 45. posle reči: „Službenom glasniku Republike Srbije” dodaju se zapeta i reči: „izuzev čl. 21. i 35. koji stupaju na snagu 15. aprila 2013. godine”.

O b r a z l o ž e nj e

Predloženim amandmanom vrši se odlaganje stupanja na snagu odredaba Predloga zakona kojima se propisuju izmene u članu 234. Krivičnog zakonika (novo krivično delo zloupotrebe položaja odgovornog lica) i članu 359. Krivičnog zakonika (krivično delo zloupotrebe službenog položaja). Navedeno odlaganje se predlaže na zahtev pravosudnih organa, budući da je u toku veći broj postupaka za postojeće krivično delo zloupotrebe službenog položaja, pa je neophodno izvršiti odgovarajuću prekvalifikaciju krivičnog dela u tim postupcima, a u skladu sa izmenama sadržanim u Predlogu zakona.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Predloga zakona o izmenama Zakonika o** **krivičnom postupku.**

Uvodne napomene je dao Petar Petrović, predsednik Odbora.

Povodom ove tačke dnevnog reda govorili su Srđan Miković i Danilo Nikolić.

Na osnovu člana 156. stav 3. Poslovnika Narodne skupštine (Prečišćeni tekst), Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakonika o krivičnom postupku.

Odbor je odlučio da predloži Narodnoj skupštini da **odbije** sledeće amandmane:

- na član 1, koji je podneo narodni poslanik Srđan Miković;

- na član 2, koji je podneo narodni poslanik Srđan Miković;

- amandman kojim se posle člana 2. dodaje novi član 2a, koji je podnela narodni poslanik Olgica Batić;

- na član 3, koji je podnela narodni poslanik Olgica Batić.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda:Razno**

Povodom ove tačke dnevnog reda nije bilo pitanja ni predloga.

Prvi deo sednice je završen u časova u 14,45.

U nastavku sednice, sa početkom od 15.30 časova, utvrđen je amandman na član 13. Predloga zakona o izmenama i dopunama Krivičnog zakonika.

Sednica je završena u 15,40 časova.

Tonski zapis sa sednice Odbora sastavni je deo zapisnika.

SEKRETAR PREDSEDNIK

Ljiljana Miletić Živković Petar Petrović